Държавен вестник, бр. 18, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  18
(2) Комисията за защита на потребителите 
и сдруженията на потребителите разясняват 
правата и задълженията на потребителите във 
връзка с договорите за потребителски кредит, 
предоставят им съвети и информация за правата 
им при ползването на потребителски кредит и 
съдействат за разрешаване на потребителски 
спорове и жалби. 
Чл. 38. Комисията за защита на потребителите 
и сдруженията на потребителите могат да предя­
вяват искове за преустановяване или за забрана 
на действия или търговски практики по този 
закон, които са в нарушение на колективните 
интереси на потребителите, и искове за обезще­
тение при условията и по реда на чл. 186 – 190а 
от Закона за защита на потребителите. 
Чл. 39. (1) Лицата, предоставящи потреби­
телски кредит по смисъла на този закон, са 
длъжни в рамките на вътрешните правила за 
осъществяване на тяхната дейност да пред­
видят процедура за подаване на възражения, 
решаване на спорове и определяне на обез­
щетения във връзка с жалби на потребители, 
свързани с предоставянето на потребителски 
кредити, и да предоставят информация на 
потребителите за това.
(2) Кредиторът е длъжен да се произнесе 
и да уведоми писмено потребителя за реше­
нието си по всяко постъпило възражение във 
връзка с потребителски кредит в срок 30 дни 
от получаването му.
(3) Подаването на възражение или жал­
ба от потребителите във връзка с договора 
за потребителски кредит не е задължителна 
предпоставка за образуване на помирително 
производство по чл. 40, ал. 1.
Раздел II
Извънсъдебно разрешаване на спорове 
Чл. 40. (1) Потребителите имат право да 
сезират помирителните комисии, създадени 
по реда на чл. 182 – 184 от Закона за защита 
на потребителите, когато са нарушени техните 
права и законни интереси. 
(2) Когато кредиторът не се произнесе в пред­
видения в чл. 39, ал. 2 срок и когато решението 
на кредитора не удовлетворява потребителя, 
спорът може да бъде отнесен за разглеждане 
от съответния извънсъдебен орган по ал. 1.
(3) При разглеждане на трансгранични споро­
ве във връзка с предоставяне на потребителски 
кредити помирителните комисии по ал. 1 си 
сътрудничат със съответните компетентни ор­
гани за извънсъдебно разрешаване на спорове 
на държавите – членки на Европейския съюз. 
Г л а в а  ш е с т н а д е с е т а 
КОНТРОЛ
Чл. 41. (1) Контролът по този закон се 
осъществява от Комисията за защита на по­
требителите към министъра на икономиката, 
енергетиката и туризма.
(2) За осъществяване на контрола по изпъл­
нение на закона председателят на Комисията 
за защита на потребителите оправомощава със 
заповед длъжностни лица от администрацията є.
(3) При изпълнение на служебните си задъл­
жения длъжностните лица по ал. 2 имат право:
1. на достъп до всички документи, свързани 
пряко или косвено с нарушение на този закон;
2. да разпоредят на всяко длъжностно лице 
да предостави сведения за нарушения на този 
закон, които са му известни;
3. да извършват проверки на място;
4. да привличат експерти;
5. да съставят актове за установяване на 
нарушения.
(4) При изпълнение на служебните си 
задължения длъжностните лица по ал. 2 са 
длъжни да опазват служебната, банковата, 
професионалната или търговската тайна и да 
не разгласяват данни от проверките преди 
тяхното приключване, както и да не използват 
информацията, получена в хода на проверката, 
извън целта и предназначението на проверката.
(5) Председателят на Комисията за защита 
на потребителите има право да:
1. разпореди писмено на нарушителя да 
преустанови нарушението на този закон;
2. изиска от нарушителя да декларира, че 
ще преустанови нарушението;
3. разпореди прекратяване или забрана на 
всяко нарушение на закона и ако е необходи­
мо, да направи разпореждането обществено 
достояние.
Чл. 42. Кредиторите – обект на проверка 
за спазване изискванията на този закон, са 
длъжни да осигуряват на длъжностните лица 
по чл. 41, ал. 2:
1. достъп до служебни помещения;
2. необходимите документи, информация и 
съдействие, изисквани за целите на проверката 
по чл. 41, ал. 3, както и да се въздържат от 
действия, които биха могли да попречат на 
провеждането є.
Чл. 43. (1) Когато Комисията за защита 
на потребителите установи, че рекламата на 
кредит е в нарушение на чл. 25, ал. 1, 2 или 3, 
председателят на комисията издава заповед, с 
която спира разпространението на рекламата.
(2) Председателят на Комисията за защита 
на потребителите може да задължи рекламода­
теля да докаже верността на съдържащите се 
в рекламата твърдения, както и да разпореди 
представянето на доказателствата да се извърши 
в определен от него срок.
Чл. 44. (1) В заповедта на председателя на 
Комисията за защита на потребителите задъл­
жително се посочват основанието и мотивите 
за спиране на разпространението на рекламата.
(2) Заповедта подлежи на обжалване по 
реда на Административнопроцесуалния кодекс.
(3) Обжалването на заповедта не спира из­
пълнението є, освен ако съдът разпореди друго.